Campus Vestfold

**USN campus Vestfold**, fram til 2014 kalt **campus Bakkenteigen**,  er én av åtte campuser tilknyttet Universitetet i Sørøst-Norge (USN). Universitetsområdet med bygninger og anlegg ligger på Bakkenteigen ved fylkesvei 325 (Raveien) i Horten kommune i Vestfold fylke, ved Borre sør for byen i retning mot Tønsberg. Campus Vestfold tilbyr over 80 studier og har omkring 5000 studenter.

Studiestedet åpnet som Høgskolesenteret i Vestfold i 1991. Bakkenteigen fusjonerte siden trinnvis med flere regionale høyskoler og tilhørte Høgskolen i Vestfold (HiVe) i perioden fra 1994 til 2013, Høgskolen i Buskerud og Vestfold (HBV) fra 2014 til 2015 og Høgskolen i Sørøst-Norge fra 2016 til våren 2018.

## Historie, bygninger og virksomhet
Første byggetrinn stod ferdig i 1991, og utgjorde . Da høyskolesenteret åpnet denne høsten, ble både Tønsberg Maritime Høgskole og Horten Ingeniørhøyskole samlet på stedet. Høgskolesenteret i Vestfold ble siden slått sammen med Vestfold sykepleierhøgskole og Eik lærerhøgskole til Høgskolen i Vestfold i 1994.

Hovedbygget rommer også Bakkenteigen kulturhus med en storsal med 450 sitteplasser. Kulturhuset ble tatt i bruk samtidig med høyskolesenteret.

Andre byggetrinn omfattet administrasjonslokaler på  og ble ferdig i 1996. Helsefag var grunnen til tredje byggetrinn på . Det kom i 1999. Fjerde byggetrinn ble ferdigstilt høsten 2010, og var på . Totalareal ble da omtrent .

I 2010 var to idrettsbygg ferdig. Campus Arena og svømmehall står i umiddelbar nærhet til universitetet. Siden 2012 har Studentsamskipnaden bygd studenthybler og leiligheter på området. Nord på området ligger også Forskningsparken med laboratorier og simulatorpark.

Frem til 31. desember 2013 het studiestedet «Campus Bakkenteigen», men endret navn til «Campus Vestfold» fra 1. januar 2014, da Høgskolen i Vestfold og Høgskolen i Buskerud ble slått sammen til HBV.



File:Universitetet i Sørøst-Norge (USN) Bakkenteigen Kulturhus Raveien Horten Norway snowy road roundabout road sign low sunlight long shadows (distorted panorama 2019-01-17).jpg|USN campus Vestfold ligger like ved Raveien (Fylkesvei 325) sør for Horten med retning mot Tønsberg. Hovedinngangen til USN og kulturhuset ligger til venstre, veien til Forskningsparken nord for skoleområdet går til høyre.

File:Universitetet i Sørøst-Norge USN Campus Vestfold BAKKENTEIGEN Horten University of South-Eastern Norway. Main Entrance Exterior (Former HiVe built 2010) Kulturhus cultural hall (1991) Students Distorted pano 2023-08-16 IMG 0304.jpg|Inngangspartiet på bovedbygget fra 2010 og Bakkenteigen kulturhus fra 1991.

File:Universitetet i Sørøst-Norge USN Campus Vestfold BAKKENTEIGEN Horten University of South-Eastern Norway (Høgskolen HiVe Architects Lille Frøen 2010) INTERIOR Entrance Kafe Amfi SSN Servicetorg Students etc Distorted panorama 2023 b.jpg|Kafé og servicetorg ved hovedinngangen. I andre etasje ligger bibliotek og bokhandel. Korridorene fører til ulike fløyer.

File:Bildebokkonferanse, Storsalen, Bakkenteigen Kulturhus, campus Vestfold, Høgskolen i Sørøst-Norge, Horten, Norway, distorted panorama 2017-01-19.jpg|Storsalen i Bakkenteigen kulturhus har 450 sitteplasser og brukes til konserter, forestillinger, foredrag og annet. Bildet er tatt under en konferanse for barnehagelærerstudenter ved USN. 


## Referanser


## Eksterne lenker
*